

	KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
7/2015. (II. 26.) önkormányzati rendelete
a szociális ellátásokról


Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában és (3) bekezdésében, 45. § (1) és (7) bekezdéseiben, 48. § (4) bekezdésében,  58/B. § (2) bekezdésében, 62. § (2) bekezdésében, 92. § (1)-(2) bekezdéseiben, 132. § (4) bekezdés d) és g) pontjaiban kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:


I. Fejezet
Általános rendelkezések

1. §

A rendelet célja, hogy a szociális igazgatásról és szociális ellátásokról szóló 1993. évi III. törvény (a továbbiakban: Szt.), valamint a végrehajtására kiadott jogszabályok alapján szabályozza az önkormányzat hatáskörébe tartozó pénzbeli és természetbeni ellátásokat és az önkormányzat által biztosított személyes gondoskodási formákat.

 
2. §

A rendelet hatálya kiterjed Kiskőrös Város illetékességi területén lakcímmel rendelkező, az Szt. 3. § (1)-(3) bekezdéseiben meghatározott személyekre, valamint az Szt. 7. § szerinti személyekre.

3. §

A rendeletben szabályozott szociális ellátási formák:
1. Pénzbeli ellátás:
1. települési támogatás
1. rendkívüli települési támogatás
1. Természetben nyújtott szociális ellátás:
1. köztemetés

 Eljárási rendelkezések

4. §

1. A szociális ellátás iránti kérelmet a Polgármesteri Hivatalhoz kell benyújtani. 
1. A pénzbeli ellátásokat a jogosult részére postai úton történő kifizetéssel vagy folyószámlára utalás útján kell folyósítani.
1. Természetben nyújtott szociális ellátás pénzbeli ellenértékét a Polgármesteri Hivatal közvetlenül az ellátást, szolgáltatást nyújtó szervnek utalja át.
1. Az ellátások ellenőrzésének előkészítése a Közigazgatási Osztály feladata. A jogosultság felülvizsgálatára a jogosultságot megállapító szerv köteles.
1. Az igénybe vett szociális ellátás megtérítésének elrendelése esetén a polgármester az Szt. 17. § (5) bekezdése szerint jár el. 

II. Fejezet

 Pénzbeli és természetben nyújtott szociális ellátások

Települési támogatás

5. §

1. A települési támogatás
1. a gyógyszerkiadások viseléséhez,
1. az Szt. 62. §-a szerinti étkeztetésben részesülő személyek részére,
eseti jelleggel, vagy meghatározott időszakra havi rendszerességgel nyújtott támogatás. 

1. Települési támogatásra jogosult az a személy, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 130 %-át.

1. A kérelmező az (1) bekezdés a) pontban meghatározott esetben akkor részesülhet települési támogatásban, ha a havi gyógyszerköltsége meghaladja az öregségi nyugdíj mindenkori legkisebb összegének 30 %-át.

1. Nem jogosult települési támogatásra a kérelmező, ha 
1.  a kérelmező családjának tagjai az Szt. 4. § (1) bekezdés b) pontja szerinti vagyonnal rendelkeznek,
1. az (1) bekezdés a) pontjában meghatározott esetben a kérelmező közgyógyellátásra jogosult. 

1. A települési támogatást elsősorban természetbeni szociális ellátásként kell nyújtani. 

1. A települési támogatás havi összege nem haladhatja meg a 3000 forintot.


1. A települési támogatás megállapításáról a polgármester dönt, meghatározza a támogatás formáját, összegét, a folyósítás módját. 

1. A települési támogatásra való jogosultság elbírálásához csatolni kell 
1. a rendelet melléklete szerinti jövedelemnyilatkozatot a jövedelmek valódiságának igazolására szolgáló iratokkal együtt,
1. a 63/2006. (III.27) Kormányrendelet (a továbbiakban: R.) 1. számú melléklet szerinti vagyonnyilatkozatot,
1. az (1) bekezdés a) pontjában meghatározott esetben a háziorvos, szakorvos által a gyógyszer-szükségletről kiállított igazolás alapján a gyógyszertári igazolást.






Rendkívüli települési támogatás

6.§


1. Eseti jelleggel rendkívüli települési támogatásban lehet részesíteni azt a személyt, akinek a családjában az egy főre számított havi jövedelem nem haladja meg
1. az öregségi nyugdíj mindenkori legkisebb összegének 130 %-át és létfenntartási gonddal küzd,
1. az öregségi nyugdíj mindenkori legkisebb összegének 200 %-át létfenntartást veszélyeztető rendkívüli élethelyzet esetén.

1. Létfenntartási gond különösen:
1. a válsághelyzetben lévő anya gyermekének megtartása,
1. a nevelésbe vett gyermek családjával való kapcsolattartás,
1. a gyermek családba való visszakerülésének elősegítése,
1. a gyermek hátrányos helyzete miatt a család anyagi segítségre szorul,
1. a gyermek iskoláztatása,
1. a családban egyidejűleg három vagy több gyermek születik,
1. fűtési időszak,
1. a lakásfenntartás havi költsége meghaladja az öregségi nyugdíj mindenkori legkisebb összegének 80 %-át 
1. a megélhetést érintő előre nem tervezhető többletkiadás.

1. Létfenntartást veszélyeztető rendkívüli élethelyzet:
1. elemi kár bekövetkezése,
1. haláleset,
1. a kérelmező családjában élő személy tartós, legalább 20 napot meghaladó kórházi kezelése.

1. A (2) bekezdés h) pontja alkalmazásában lakásfenntartás költsége a kérelmező és családja által lakott lakás, vagy nem lakás céljára szolgáló helyiség fenntartásával kapcsolatos villanyáram-, víz- és a gázfogyasztáshoz, a távhő-szolgáltatáshoz, a csatornahasználat és a szemétszállítás díjához, a tüzelőanyaghoz kapcsolódó kiadás.

1. A (3) bekezdés a) pontja alkalmazásában az elemi kár a kérelmező által életvitelszerűen lakott lakást vagy nem lakás céljára szolgáló helyiséget ért elemi csapás, különösen az árvíz, a belvíz, a tűz, a szél okozta kár, amely miatt a lakás vagy a nem lakás céljára szolgáló helyiség lakhatatlanná válik.

1. A (3) bekezdés b) pontja szerinti esetben a meghalt személy eltemettetéséről gondoskodó személy a haláleset anyakönyvezetését követő 30 napon belül nyújthatja be a támogatás iránti kérelmét.

1. A rendkívüli települési támogatás természetbeni szociális ellátás formájában is nyújtható.

1. A rendkívüli települési támogatás pénzbeli szociális ellátásként történő megállapítása esetén a támogatásban részesülő személy részére a támogatás felhasználásáról elszámolási kötelezettség írható elő.

1. A rendkívüli települési támogatás eseti összege nem haladhatja meg
1. a 100.000 forintot a (3) bekezdés a) pontjában meghatározott esetben,
1. a 30.000 forintot a (2) bekezdés és a (3) bekezdés b)-c) pontjaiban meghatározott esetekben.

1. Egy naptári éven belül nyújtott rendkívüli települési támogatás összege családonként nem haladhatja meg az évi 30.000 forintot, kivéve a (3) bekezdés szerinti estekben megállapított rendkívüli települési támogatás összegét.

1. Nem állapítható meg a rendkívüli települési támogatás 
1. ha a család az Szt. 4. § (1) bekezdés b) pontja szerinti vagyonnal rendelkezik és a vagyoni helyzetet tekintve a létfenntartás veszélyeztetettsége nem áll fenn,
1. a (3) bekezdés b) pontjában meghatározott esetben a kérelmező az elhunyt személlyel tartási-, életjáradéki-, öröklési szerződést kötött.
1. a (8) bekezdésben meghatározott esetben az elszámolási kötelezettség elmulasztása esetén a rendkívüli települési támogatás megállapításáról szóló döntés jogerőre emelkedésétől számított három hónapon belül a támogatásban részesülő személy és családja részére,
1. a család tagjai önkormányzati bérlakásban élnek és a lakásfenntartás kiadásaihoz kapcsolódó hátralékot halmoztak fel.


1. A rendkívüli települési támogatás megállapításáról a polgármester dönt, meghatározza a támogatás formáját, összegét, a folyósítás módját. 

1. A rendkívüli települési támogatásra való jogosultság elbírálásához csatolni kell 
1. a rendelet melléklete szerinti jövedelemnyilatkozatot a jövedelmek valódiságának igazolására szolgáló iratokkal együtt,
1. az R. 1. számú melléklete szerinti vagyonnyilatkozatot,
1. létfenntartási gond esetén a létfenntartási gond igazolására szolgáló számlákat, iratokat, vagy ezek hiányában a kérelmező nyilatkozatát a többletkiadásokról és azok becsült összegéről,
1. a (3) bekezdés a) pontjában meghatározott esetben az elemei csapás igazolására a kár tényét tartalmazó okmányt, különösen biztosító, katasztrófavédelem végrehajtását végző szerv által kiállított szakvéleményt, jegyzőkönyvet,
1. a (3) bekezdés b) pontjában meghatározott esetben a temetés költségeiről a kérelmező nevére kiállított számla eredeti példányát,
1. a (3) bekezdés c) pontjában meghatározott esetben igazolást a kórházi ellátásról.


Köztemetés

7. §


1. A köztemetés elrendeléséről a polgármester dönt.
1. A polgármester, kérelemre az eltemettetésre köteles személyt a köztemetés költségeinek megtérítési kötelezettsége alól különös méltánylást érdemlő esetben részben vagy egészben mentesítheti vagy legfeljebb 18 havi részletfizetést engedélyezhet, ha a köztemetés költsége a az eltemettetésre köteles személy családjának létfenntartását veszélyezteti és az eltemettetésre kötelezett személy családjában az egy főre számított havi jövedelem nem haladja meg az öregségi nyugdíj mindenkori legkisebb összegét, egyedül élő esetén az öregségi nyugdíj mindenkori legkisebb összegének 150 %-át és a kérelmező családja az Szt. 4. § (1) bekezdés b) pontja szerinti vagyonnal nem rendelkezik.











III. Fejezet

Szociális szolgáltatások

Az ellátások formái

8. §

1. Kiskőrös Város Önkormányzata a szociálisan rászorultak részére
1. étkeztetés,
1. házi segítségnyújtás
1. családsegítés,
1. jelzőrendszeres házi segítségnyújtás,
1. nappali ellátás
1. ápolást, gondozást nyújtó intézmény (idősek otthona)
személyes gondoskodást nyújtó ellátásokat biztosít.

1. Kiskőrös Város Önkormányzata az (1) bekezdés a)-e) pontjaiban szereplő szociális alapszolgáltatásokat a 62/2009. számú és a 13/2011. számú Képviselő-testületi határozatok alapján a Magyarországi Baptista Egyházzal kötött ellátási szerződés szerint a Magyarországi Baptista Egyház Filadelfia Integrált Szociális Intézmény keretein belül biztosítja.

1. A személyes gondoskodás igénybevételére irányuló kérelmet az ellátást biztosító intézmény vezetőjéhez kell benyújtani, aki dönt az ellátás biztosításáról.


1. Az ellátás igénybevételének megkezdése előtt az Szt. 94/C. §-a szerint megállapodást kell kötni az ellátást igénylővel, illetve törvényes képviselőjével.

1. Az intézményvezető köteles külön eljárás nélkül ellátást nyújtani, ha az ellátást igénylő személy állapota vagy személyes körülményei az ellátás halaszthatatlan biztosítását teszik szükségessé.


1. Az intézményvezető külön eljárás keretében, soron kívüli ellátást a 9/1999. (XI.24.) SzCsM. rendelet 15. §-ában szabályozott feltételek alapján biztosíthat.

1. Az ellátás megszüntetésének esetén az Szt. 100-104. §-aiban foglalt rendelkezések szerint kell eljárni.

Étkeztetés

9.§

Szociálisan rászorultnak kell tekinteni azt a személyt, aki
1. életkora alapján a 62. életévét betöltötte, 
1. egészségi állapota miatt mozgásában korlátozott, krónikus vagy akut megbetegedése, fogyatékossága miatt önmaga ellátásáról részben vagy teljesen nem tud gondoskodni,
1. fogyatékossága miatt, aki fogyatékossági támogatásban, vakok személyi járadékéban, magasabb összegű családi pótlékban részesül,
1. pszichiátriai betegsége, szenvedélybetegsége szakorvosi szakvéleménnyel igazolt,
1. hajléktalan.  


Személyes gondoskodást nyújtó szociális ellátások térítési díja

10.§

1. A személyi térítési díj alapjául szolgáló intézményi térítési díjat a Képviselő-testület külön rendeletben állapítja meg. Az ellátási szerződés útján biztosított ellátások intézményi térítési díját az ellátást biztosító fenntartó állapítja meg.

1. A személyi térítési díjat az Szt. 114. § (2) bekezdésében meghatározott személyek kötelesek megfizetni. 


1. Ha a fizetésre kötelezett az intézményvezető által megállapított személyi térítési díj összegét vitatja vagy annak csökkentését, illetve elengedését kéri, a személyi térítési díj összegéről a polgármester határozattal dönt.

1. A polgármester a személyi térítési díjat az intézményvezető javaslatával ellátott kérelemre csökkentheti, ha a fizetésre kötelezett személy havi jövedelme nem haladja meg az öregségi nyugdíj mindenkori legkisebb összegének 150 %-át és az Szt. 4. § (1) bekezdés b) pontja szerinti vagyonnal nem rendelkezik.


1. A személyi térítési díj csökkentésének mértéke a fizetendő személyi térítési díj 10 %-a.

1. Ingyenes ellátásban az intézményvezető javaslatával ellátott kérelemre az Szt. 114. § (3) bekezdése szerinti esetben részesülhet az ellátott.

IV. Fejezet

Helyi szociálpolitikai kerekasztal

11.§

A helyi szociálpolitikai kerekasztal tagjai:
1. polgármester,
1. Egészségügyi és Szociálpolitikai Bizottság elnöke,
1. Közigazgatási Osztály vezetője,
1. Kiskőrös városban szociális intézményt működtető fenntartók képviselői,
1. az önkormányzat fenntartásában működő szociális, gyermekjóléti intézmény vezetője,
1. szociális tevékenységet végző, jogi személyiséggel rendelkező szervezetek képviselői.












V. Fejezet

Záró rendelkezések

12.§

1. Ez a rendelet 2015. március 1. napján lép hatályba.

1. Hatályát veszti Kiskőrös Város Önkormányzata Képviselő-testületének a szociális ellátásokról szóló 20/2013.(XI.21.) önkormányzati rendelete.

1. A 2014. december 31-jét megelőzően megállapított normatív lakásfenntartási támogatás jogosultja a normatív lakásfenntartási támogatást megállapító határozatban megjelölt időpontig nem részesülhet rendkívüli települési támogatásban a 6. § (2) bekezdés g)-h) pontjaiban meghatározott esetekre való tekintettel.










Domonyi László 								dr. Turán Csaba 
  polgármester								                   jegyző



ZÁRADÉK: 	Ez a rendelet az SzMSz 36. §. (2) bekezdése alapján 2015. február 26. napján lett kihirdetve.
	

Kiskőrös, 2015. február 26.

dr. Turán Csaba
jegyző

